**ACORD PRIVIND PRELUCRAREA DATELOR CU CARACTER PERSONAL**

Având în vedere principiile de protecție a datelor prevăzute de Regulamentul general privind protecția datelor – RGPD (UE2016/679), aplicabil din data de 25 mai 2018:

Înțeleg că pentru a beneficia de serviciile acordate de Ordinul Arhitecților din România, datele colectate vor fi transmise și prelucrate de către Ordinul Arhitecților din România.

Totodată înțeleg că stocarea și transferul datelor se efectuează într-un mod securizat, iar datele vor fi utilizate doar în scopul propriu al organizației.

**PRIN SEMNAREA PREZENTULUI FORMULAR DECLAR PE PROPRIA RĂSPUNDERE URMĂTOARELE:**

1. Îmi exprim în mod expres consimțământul pentru utilizarea și prelucrarea de către personalul specializat al Ordinului Arhitecților din România a următoarelor date cu caracter personal:

* date personale de identificare (nume, prenume, vârstă, naționalitate, sex, data nașterii, domiciliu, serie, număr și cod numeric personal, e-mail, telefon, CV);
* date cu caracter personal privind educația și experiența profesională (istoric educație și training, calificări, certificări);

Prelucrarea datelor personale de identificare și a datelor cu caracter personal se face în temeiul Art. 6[[1]](#footnote-1), alin. (1), lit. c) și lit. e) din Regulamentului general privind protecția datelor – RGPD (UE-2016/679).

2. Îmi exprim în mod expres consimțământul pentru utilizarea și prelucrarea, de către personalul specializat al Ordinului Arhitecților din România a datelor mele cu caracter personal, cu respectarea legislației specifice în vigoare, până la momentul în care îmi retrag în mod expres acordul/consimțământul dat sau până la îndeplinirea scopului urmărit prin acordarea următoarelor servicii:

* acordarea și gestiunea dreptului de semnătură;
* recunoașterea internațională a calificării de arhitect;
* eliberarea sau acordarea de adeverințe/certificate profesionale pentru membri;
* eliberarea dovezilor privind luarea în evidență a proiectelor de arhitectură;
* oferirea de consultanță/protejarea intereselor membrilor;
* dezvoltarea profesională continuă (efectuare stagiu, realizare pregătire profesională, monitorizare rezultate proces de pregătire profesională);
* organizarea concursurilor și gestionarea procedurii de achiziții;
* reprezentativitate în relația cu autoritățile publice (internaționale/naționale/locale).

3. Confirm că am fost informat(ă) despre prevederile Regulamentului general privind protecția datelor – RGPD (UE-2016/679), aplicabil din data de 25 mai 2018, pentru protecția persoanelor fizice cu privire la prelucrarea datelor cu caracter personal și libera circulație a acestor date și că mi s-au adus la cunoștință drepturile și responsabilitățile mele privind protecția și prelucrarea datelor cu caracter personal, respectiv:

* Dreptul la informare privind prelucrarea datelor cu caracter personal;
* Dreptul de acces la date (art.15);
* Dreptul la rectificare ( art.16)
* Dreptul la ștergerea datelor (dreptul de a fi uitat) (art. 17);
* Dreptul la restricționarea prelucrării (art. 18);
* Dreptul la portabilitatea datelor (art. 20);
* Dreptul la opoziție (de a se opune prelucrării) (art. 21)
* Dreptul de a retrage acordul/consimțământul de prelucrare a datelor;
* Dreptul de a notifica încălcarea securității datelor și de a depune sesizare/plângere la autoritatea competentă (ANSPDCP).

Ordinul Arhitecților din România prelucrează datele cu caracter personal cu bună-credință, în conformitate cu legislația privind prelucrarea și protecția datelor cu caracter personal: GDPR, Legea nr. 190/2018 privind măsuri de punere în aplicare a Regulamentului (UE) 2016/679.

Prelucrarea datelor cu caracter personal completate în cereri/formulare și a documentelor personale atașate acestora, se face în baza legii și a consimțământului dumneavoastră.

Persoana responsabilă cu protecția datelor (data protection officer sau DPO) poate fi contactată în legătură cu orice aspecte legate de modul în care Ordinul Arhitecților din România prelucreaza datele cu caracter personal, în următoarele moduri prin poștă, la adresa din București, str. Arthur Verona, Pictor, nr. 19, Sector 1 sau la adresa de poștă electronică dpo@oar.archi.

**Subsemnatul** ................................., declar că astăzi, ..................... am luat cunoștință și am înțeles deplin informarea cu privire la prelucrarea datelor mele cu caracter personal și declar că am luat la cunoștință de drepturile mele conferite de Regulamentul UE 679/2016 (GDPR).

Semnătura Data:

1. *Art. 6: Legalitatea prelucrării*

*(1)Prelucrarea este legală numai dacă şi în măsura în care se aplică cel puţin una dintre următoarele condiţii:*

*c)prelucrarea este necesară în vederea îndeplinirii unei obligaţii legale care îi revine operatorului;*

*e)prelucrarea este necesară pentru îndeplinirea unei sarcini care serveşte unui interes public sau care rezultă din exercitarea autorităţii publice cu care este învestit operatorul;* [↑](#footnote-ref-1)